**PRÍKLADY DOBREJ PRAXE Z REGIONÁLNEJ KNIŽNICE**

**Osvedčené čitateľské akcie pre žiakov 2. stupňa**

**Názov čitateľskej akcie: Myslíš, teda si – pozor na hoaxy**

**Stručný popis čitateľskej akcie:** Zážitkové čítanie na námet knihy s názvom *Klikal som a čítal som* od autorov Mareka Jurkoviča a Jána Kurineca, ktorá sa venuje téme kritického myslenia. Prostredníctvom príbehu si žiaci vyskúšajú, ako pracovať s informáciami, aby sa nestali ľahkými obeťami dezinformácií. Zážitok z čítania spestruje práca s takzvaným čitateľským vrecúškom, ktoré vychádza z kritického myslenia a rozvíja čitateľské zručnosti,  kvíz a vzdelávacie hry vo forme obrázkových príbehov a kartovej hry na kritické myslenie.

**Názov čitateľskej akcie: Animovanie hrdinov**

**Stručný popis čitateľskej akcie:** Práca s programom Animated Drawings. Žiaci sa prostredníctvom prezentácie zoznámia s pojmom animácia (história, typy a príklady). Nasleduje kvíz zameraný na predstavivosť a orientovanie sa v tradičných a moderných animovaných filmoch (napr. Na vlásku, Ľadové kráľovstvo, Zvonár u Matky Božej, Leví kráľ, Zootropolis, Lilo a Stitch, Lady a Tramp, Ratatouile). V ďalšej časti žiaci kreslia na papier knižného hrdinu a prostredníctvom programu Animated Drawings ho „oživujú“.

**Názov čitateľskej akcie: Programovanie s ozobotom**

**Stručný popis čitateľskej akcie:** V rámci voľnočasových aktivít ponúkame žiakom možnosť programovať s ozobotmi (rozvíja u žiakov kreativitu, logické a informatické myslenie, učí základy robotiky a programovania) v priestoroch knižnice. Žiaci môžu pracovať s rôznymi pracovnými listami (napr. prekážkovými dráhami, hlavolamami) alebo si môžu kresliť vlastné dráhy.

**Vypracovala:**

*Mgr. Jana Lipková (28. 08. 2024)*

*Okresná knižnica Dávida Gutgesela*

*Radničné námestie 1*

*085 01 Bardejov*

*Tel.: 054 472 21 05*

*E-mail:* *lipkova@gutgesel.sk*